paragraph_text: Shuttleworth je postao planetarno poznat nakon što je 25. travnja 2002. godine sebi kupio let u svemir, koji je tada platio otprilike 20 milijuna američkih dolara. Dva dana kasnije, Sojuz letjelica došla je do Međunarodne svemirske stanice, gdje je proveo 8 dana u eksperimentalnim istraživanjima. 5. svibnja vratio se na Zemlju. Mark se dvije godine pripremao i proveo 7 mjeseci u Zvjezdanom Gradu, u Moskvi.